section_heading: Anžuvinci na Siciliji i u Napuljskom Kraljevstvu
paragraph_text: Napuljskog kralja Karla II., nasljedio je mlađi sin Robert Mudri (1309. – 1343.), a njega njegova unuka Ivana I. Napuljska (1343. – 1382.). Nju je na prijestolju naslijedio nećak njena oca, Karlo III. Napuljski (1343. – 1386.), koji je naslijedio i hrvatsko-ugarsku krunu (1385. – 1386.). Njega je naslijedio sin Ladislav Napuljski (1386. – 1414.), koji je ujedno bio i titularni hrvatsko-ugarski kralj (1403. – 1414.). Budući da nije imao zakonitog potomstva, na napuljskom prijestolju naslijedila ga je sestra Ivana II. (1414. – 1435.), posljednja iz napuljske dinastije Anžuvinaca. Na prijestolju ju je naslijedio Rene iz dinastije Valois-Anjou.